24.2.2022
Euroopa Liidu Teataja
ET
L 45/1565 KOMISJON ETTEVALMISTAVAD MEETMED
PEATÜKK PA 07 — INVESTEERIMINE INIMESTESSE, SOTSIAALSESSE ÜHTEKUULUVUSSE JA VÄÄRTUSTESSE (jätkub) PA 07 21
(jätkub)
PA 07 21 01
(jätkub) Identimissüsteem annab kodanikele seadmeteülese juurdepääsu ning isikupärastab nende kogemust.
Ringhäälingud ja kirjastajad teevad olemasolevaid tehnoloogiaid kohandavate tehnoloogiaarendajatega koostööd, et tagada kasutajasõ­ bralikud lahendused.
Väljatöötatud tehnilisi lahendusi saab kasutada ka teistlaadi sisu jaoks (nt haridus, sport, meelelahutus) ning integreerida ringhäälingute erinevatesse digirakendustesse (nt (taas)esituse ja uudiste rakendused).
Tehnilised lahendused kombineerivad olemasolevaid tehisintellektipõhiseid ja avatud lähtekoodiga tehnoloogiaid ning on algoritmide osas maksimaalselt läbipaistvad.
Kasutajaid teavitatakse, miks nad näevad seda, mida nad näevad.
Ettevalmistava meetme esimesel aastal saavutati tõlkevalmidus 8–10 keele puhul (inglise, saksa, prantsuse, itaalia ja hispaania, lisaks kolm kuni viis muud Euroopa keelt, mis esindavad mitmesuguseid geograafilisi piirkondi).
Läbipaistvad ja kokkulepitud normid, mis hõlmavad toimetuslikke ja õiguslikke aspekte ning tehnilisi töövooge, annavad selleks selge koostööaluse.
Ettevalmistava meetme teisel aastal laiendatakse partnerite ringi ja suurendatakse keelte arvu vähemalt 15 liidu ametliku keeleni.
Projekt põhineb ühistel väärtustel, inimväärikuse, vabaduse, demokraatia, võrdsuse, õigusriigi ja inimõiguste austamisel ning pakub liidu kodanikele turvalist keskkonda.
Projekti täiendavad teised ringhäälingute pakutavad projektid (nt dokumentaalfilmide kogud, noorele publikule mõeldud eriprogrammid) ning teisi sidusrühmi, st muuseume ja raamatukogusid kutsutakse ühinema, kui nad jagavad samu väärtusi.
PA 07 21 02
Ettevalmistav meede — Üleeuroopaline ajakirjandus- ja meediavabaduse rikkumiste kiirreageerimismehhanism
Arvandmed (Liigendatud assigneeringud) Assigneeringud 2022 Kulukohustus
p.m.
Assigneeringud 2021
Makse
1 560 000
Kulukohustus
1 950 000
Täitumine 2020
Makse
Kulukohustus
Makse
487 500
Märkused
Assigneering on ette nähtud ettevalmistavatest meetmetest tulenevate eelmiste aastate kulukohustuste katteks.
Vastavalt 2019. aasta maailma ajakirjandusvabaduse indeksile, mida koostab ühendus Piirideta Reporterid, registreeriti liidus ja Balkanil suuruselt teine olukorra halvenemine, arvestades ajakirjandusvabaduse piirangute ja rikkumiste määra.
2019. aasta aruanne näitab, et nende riikide arv, kus ajakirjanikud saavad täiesti turvaliselt töötada, kahaneb nii liidus kui ka Balkanil.
Olukorras, kus pressi- ja meediavabadus ELi liikmesriikides ja kandidaatriikides on mitu aastat järjest näidanud murettekitavat suundumust, on ülimalt tähtis jätkata üleeuroopalise ajakirjandus- ja meediavabaduse rikkumiste kiirreageerimismehhanismiga konkreetse kaitse pakkumist ajakirjanikele, sh faktide tuvastamist, toetavat tegevust, jälgimist, Euroopa avalikkuse teavitamist ja teadlikkuse tõstmist.